Slægt

Familie

Mig

Andre (venner, naboer, bekendte)

Professionelle (vejleder, læge)

Arbejde, uddannelse

## Fremgangsmåde:

* Familie: De personer som man bor sammen med og som man ser dagligt (i teksten står ”relationen gentages dagligt”)
* Slægt: De familiemedlemmer man ikke bor sammen med og hvor der er sjældnere kontakt.
* Andre: De personer man møder i fritiden f.eks. naboer, venner, fodboldtræner, OBS på at møder også kan være virtuelt.
* Arbejde/Uddannelse: chef, kollega, lærer, elever.
* Professionelle: Sagsbehandler, vejleder, psykolog og andre professionelle relationer.

I netværkskortet skrives de for den enkelte relevante personer på i den afstand fra ”mig” i midten, som føles rigtigt for den enkelte. Efterfølgende kan der tegnes streger mellem de personer på kortet som kender hinanden. Ved at tegne streger mellem de personer der er indbyrdes forbundet med hinanden synliggøres det hvor finmasket ens netværk er. Et netværk der er finmasket (dvs. hvor mange personer kender hinanden indbyrdes) har en større gribeeffekt end et stormasket netværk, dvs. der er en større grad af social støtte og forbundethed ved det finmaskede netværk frem for det stormaskede.

Når man arbejder med kortlægning af netværk er det vigtigt at spørge den enkelte ind til hvordan I bruger hinanden i den pågældende relation, hvad giver det dig at have denne relation, da dette viser hvilke ressourcer der er i den pågældende relation og dermed i netværket som helhed. Netværkskortet kan også give mulighed for at drøfte om der er forbindelser borger ønsker at udvikle på.